ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015047 ขอให้ปรับปรุงการให้บริการของเจ้าหน้าที่ แผนกงานทะเบียนราษฎร ของสำนักงานเขตลาดกระบัง ถนนลาดกระบัง แขวงลาดกระบัง เขตลาดกระบัง กรุงเทพมหานคร จุดสังเกตห้องที่ให้บริการดังกล่าวตั้งอยู่ ช่องให้บริการหมายเลข 5 ของแผนกงานทะเบียนราษฎร เนื่องจากวันที่ 12 เมษายน 2566 เวลาประมาณ 10.00 น. ผู้ร้องได้เดินทางไปยังสำนักงานเขตลาดกระบัง เพื่อติดต่อขอทำบัตรประจำตัวประชาชนใหม่ โดยได้ติดต่อกับเจ้าหน้าที่เพศชาย (ไม่ทราบชื่อ-นามสกุล รูปพรรณสัณฐาน) ได้แจ้งผู้ร้องว่า "คิวเต็มแล้วครับ" ซึ่งผู้ร้องเห็นว่าในสำนักงานฯ มีประชาชนที่เข้ามาใช้บริการมีไม่ถึง 20 คน และรวมถึงช่วงเวลาดังกล่าวเป็นเพียงแค่ช่วงเช้าเท่านั้น ทำไมการให้บริการกรณีการทำบัตรประจำตัวประชาชนถึงคิวเต็มเร็ว จึงทำให้ผู้ร้องเสียเวลาในการเดินทางเข้ามาใช้บริการในสำนักงานฯ และทำให้ผู้ร้องต้องออกไปใช้บริการที่สำนักงานเขตอื่นที่สามารถให้บริการผู้ร้องได้ ซึ่งการกระทำดังกล่าวส่งผลให้ผู้ร้องไม่ได้รับความสะดวกในการให้บริการ และไม่ได้รับความพึงพอใจในการใช้บริการเป็นอย่างมาก (ผู้ร้องประสงค์ให้ปกปิดชื่อ นามสกุล และหมายเลขโทรศัพท์) //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก //ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata